Dié klok kom later weer | Netwerk24
Dié klok kom later weer
Die klok wat voor die poskantoor in Pleinstraat gestaan het, sal binnekort terug op sy hoek wees. Foto: Michelle van der Spuy
Die klok wat voor die poskantoor in Pleinstraat gestaan het, sal weer teruggeplaas word sodra die ontwikkeling voltooi is.
’n Leser het Eikestadnuus gekontak oor die klok wat hy voel deel is van die dorp se geskiedenis en dus nie verwyder moes word nie, hoewel die poskantoor gesluit is.
“Volgens die ontwikkelaar is die horlosie afgehaal en na ’n spesialis vir restourasiewerk gestuur. Daarna sal dit in veilige bewaring gehou en teruggeplaas word sodra die ontwikkeling voltooi is,” sê Stuart Grobbelaar, kommunikasiebestuurder van die Stellenbosch-munisipaliteit.
Die Pleinstraat-tak van die poskantoor is aan die einde van Maart vanjaar gesluit ná besluit is om die gebou te herontwikkel.